**PROCESVERBAL NR. 6**

I mbajtur sot më datë 09.06.2022, në sallën e mbledhjeve American Corner, pranë pallatit të kulturës “Hasan Prishtina”. U zhvillua mbledhja jashtë radhe e Këshillit Bashkiak , bazuar në ligjin Nr 139/2015”Për vetëqeverisjen vendore “ i ndryshuar, dhe rregulloren për organizimin dhe funksionimin e Këshillit Bashkiak. Në mbledhje morën pjesë: Anilda Biba, Sami Mata, Republika Tusha, Nazmije Mustafaj, Abedin Oruci, Abdulla Domi, Aurora Guska, Onerda Sopaj, Bledar Lleshaj, Valion Muja, Nebi Ramallari, Shpresim Dida, Astrit Cengu, Elmira Brahaj, Astrit Dobrushi, Arbron Vata, Bujar Syla, Tigri Brahaj, Burim Bilali.

Plotësohet kuorumi, fillon mbledhja ora 10:00. Lexohet rendi i ditës :

1. Projektvendim ”Për miratimin e listës së përfituesve nga programi social “Banesa me kosto të ulët”

Hidhet në votim rendi i ditës. Miratohet me të gjitha votat.

U kërkohet këshilltarëve vetdeklarimi i konfliktit të interesit.

Fjalën e merr kryetari i Komisionit të Përkohshëm të Strehimit, z. Abedin Oruci.Kukësi ka nevojë për ndërtimin e 2 pallateve të tjera për të zgjidhur problemin e strehimit, sepse ka shumë familje kërkuese. Duhen banesa sociale për familjet në nevojë. A. Guska: Ne kemi marrë një projektvendim nga Drejtoria e Shërbimit Social të Bashkisë Kukës me 70 emra fitues dhe 40 emra rezervë. Ne e kemi shqyrtuar këtë projektvendim dhe kemi verifikuar të gjitha dosjet, dokumentacionin. Ne si komision kemi vendosur skualifikimin e 15 familjeve, të cilat kanë bashkëngjitur edhe arsyet e skualifikimit. Afati i paraqitjes së dokumentacionit ka qenë data 05.11.2021. Ne vednosëm që listën pranë EKB-së ta paraqesim me 140 emra. Për shtesat në listë ne këmi marrë parasysh ankesat që qytetarët kanë paraqitur pranë komisionit të strehimit. Ju ftoj ta miratoni propozimin e komisionit për ndryshimet e bëra në projektvendim (Heqjet dhe shtesat).

G. Hallaci, Drejtor i Shërbimit Social dhe Kujdesit Shoqëror: Projektvendimi që ne kemi paraqitur përpara Këshillit Bashkiak ka 70 emra fitues dhe 40 emra rezervë. Janë bërë të gjitha verifikimet në terren dhe në dokumentacionin e paraqitur nga aplikantët. Ne mendojmë se kemi paraqitur një listë që përmban familje 1 prindërore, me jetimë, me PAK. Ne kemi vetëm 70 apartamente në dispozicion. Mendojmë se problem i strehimit do të zgjidhet dhe me banesat që do të ndërtohen nga bashkëfinancimi me shoqatën Jetimët e Ballkanit si dhe me shoqata të tjera që na kanë premtuar.

S. Gjici: Në Kukës kemi aktualisht 482 familje me status të pastrehë, të miratuar me vendim të Këshillit Bashkiak. Kemi 70 apartamente në dispozicion. Janë shumë kërkesa dhe e kemi të pamundur që t’i sistemojmë të gjitha. Shpresojmë në bashkëpunime dhe investime të tjera. Këto nuk janë banesa falas. Kjo listë përfituese që propozohet sot është verifikuar prej 6 muajsh nga ana e komisioneve të Bashkisë si dhe komisioni i përkohshëm i ngritur me 11 anëtarë të Këshillit Bashkiak. Ne si bashki ju garantojmë se do të vazhdojmë këmbënguljen për marrje fondesh, kontrata bashkëpunimi etj. Kati i parë i këtij pallati është vënë në dispozicionin tonë për kopshte dhe cerdhe. Do të ishte mirë që 140 veta të shkojnë te EKB për vijim e procedurave. Ata do të bëjnë verifikimet e tyre dhe ajo që duam është që të përfitojë ai që e meriton. Stefan Çipa:- Ju falenderojmë që na keni bërë pjesë të mbledhjes suaj. Kukësi është qarku i parë që ka përfituar këto investime në tre vite. Kryetari I bashkisë, që në momentet e para të diskutimit ka qenë shumë i gatshëm për bashkëpunim dhe e falenderoj. Banesa me kosto të ulët është vetëm 1 nga programet sociale. Vetëm 70 apartamente janë në dispozicion për përfituesit. Mbështes nismën tuaj për përfshirjen e personave me PAK. A. Oruci:- Një familje kuksiane që ka pagesë invaliditeti, a do të njihet si e ardhur? S. Cipa:- Ne do t’i shohim me shumë përgjegjësi. S. Gjici:- meqenëse ka biznesmenë që duan të ndihmojnë, a pranohet? S. Cipa:- Po, patjetër. Format e likujdimit janë 2, me likujdim të menjëhershëm ose me interes. A. Oruci:- A keni parashikuar të tjera ndërtesa?

S. Cipa:- Po. Tigri Brahaj: 45 emrat e shtuar a janë të verifikuar? A. Guska:Po, janë verifikuar të gjitha.

Hysen Korbi (qytetar): Kam përfituar statusin e të pastrehut. Shërbimi social nuk më ka përfshirë në listën e përfituesve. S. Gjici: Ju jeni përfshirë pas verifikimeve të bëra nga ana e komisionit të Këshillit Bashkiak. Hidhet në votim dhe miratohet me të gjitha votat pro projektvendimi i paraqitur nga administrate, me ndryshimet e propozuara nga komisioni i strehimit -Heqja nga lista e 15 familjeve

-Shtesën në listë të 45 familjeve

-Dorëzimi I listës përfundimtare me 140 familje ( 70 përfituese dhe 70 rezervë).

Kemi një shtesë në rend dite. S. Mata:- Kërkoj të hartojmë një peticion në lidhje me hyrjet dhe daljet në qytetin e Kukësit. Të mbështresim bashkinë tonë, qytetarët tanë dhe interest e tyre. A. Oruci: Ne kemi kërkuar që këtu të paraqitet përfaqësuesi i subjektit Salillari. S. Gjici: Ne kemi bërë shumë kërkesa drejtuar ministrisë. Bëhet fjalë për Kukësin, Hasin dhe Tropojën. Kjo duhet të jetë në vëmendjen tuaj për paraqitjen e kërkesës. Rrethrrotullimi është bërë në funksion të aeroportit. A. Biba: Ne duhet të ruajmë hyrjet e daljet e qytetit tonë. Këshilli vendos për peticionin.

**Kukës, datë 09.06.2022**